চসিক মেয়র আ জ ম নাছির উদ্দিন এসব অসাধু ব্যবসায়ীদের সমালোচনা করে এ ধরনের কারসাজি সম্পর্কে সতর্ক করে দিয়েছেন। তিনি বলেছেন, খাতুনগঞ্জের কিছু দোকানে জোয়ারের পানি উঠলে ব্যবসায়ীরা পেঁয়াজ-রসুনের কয়েকটি বস্তা টেনে পানিতে ফেলে দেন। এরপর তারা বলেন, পুরো খাতুনগঞ্জ ডুবে গেছে। এসব দেখিয়ে পরে পণ্যের দাম বাড়ান তারা। পাশাপাশি ব্যাংকের পাওনা পরিশোধ না করার জন্যও তারা এ ধরনের কর্মকাণ্ড করে থাকেন।